Гле шта га је жеља
Гле шта га је жеља

Гле шта га је жеља 
— Хиљада их клети —
Подигло се бурно 
У мојој памети.

Свака за себека 
Нешто ново тражи
Ташту своју ватру 
Да мало разблажи.

Једна хоће вина — 
— Та се здраво баца —
Друга скромнија је 
Хоће пољубаца.

А ја само дршћем, 
Протежем се, бледим; 
Од тих празних жеља 
Ни једну не гледим.

Ал' текем ти једна 
Мало ближе приђе, 
Та што хоће вина, 
У грло се сиђе.

Па ти не да мира 
За гркљан ме дави, 
Те морам да пијем 
Док се не удави.

Напомене 

 Ова песма је први пут објављена у збирци Песме, 1863 стр. 36

Извори 

 Милорад П. Шапчанин: Целокупна дела, Књига прва, страна 45-46. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин